Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová Mgr.
Pozícia: vedúca oddelenia
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2

2. Zahraničná pracovná cesta (ZPC):
Štát, mesto: Kanada, Quebec
Vykonaná v dňoch: 19. – 26.6.2016
Názov prijímajúcej organizácie: Ministry of Education, Canada
Účel cesty: 8th NRC meeting TIMSS 
Spôsob financovania: z rozpočtu NÚCEM 

3. Rámcový program pobytu:
19.6.2016	presun Bratislava – Viedeň – Toronto – Quebec
20.6. 2016 – 24.6.2016 	podľa vopred stanoveného programu (príloha)
25. – 26.6. 2016	presun Quebec – Toronto – Frankfurt – Viedeň – Bratislava

4. Stručný priebeh rokovaní:
Program jednotlivých dní bol zameraný na prezentáciu kapitol pripravovanej medzinárodnej správy štúdie IEA TIMSS 2015 z oblasti matematiky a prírodných vied, Encyklopédiu a prácu so štatistickým softvérom. Jednotlivé správy pripravilo TIMSS & PIRLS International Study Center, Lynch School of Education, Boston College v spolupráci s International Association for the Evaluation of Educational Achievement, Amsterdam a Data Processing and Research Center, Hamburg. Počas stretnutia boli prediskutované možnosti krajín k zverejneniu výsledkov a ich prezentácii médiám, zverejneniu na web stránkach, publikovaniu národných a krátkych správ. Workshopy k spracovaniu dát a následných analýz boli zamerané na štatistické spracovanie percentuálnych výstupov a skóre, vedomostných úrovní, percentilov a korelácií a lineárnej regresie. Spracovávané boli dáta z testov a dotazníkov.  

5. Odporúčané závery:
Pri príprave národných správ a výstupov používať softvér vytvorený špeciálne pre účely analýz medzinárodných štúdií IEA – IDB Analyzer. Uvedený štatistický softvér, zohľadňuje špecifiká výberu vzorky a metodiku používanú pre konkrétne medzinárodné štúdie. 
K dátumu zverejnia výsledkov medzinárodnej správy (29. november 2016) na národnej úrovni zverejniť dosiahnuté výsledky krajín, prípadne zorganizovať tlačovú konferenciu.

6. Prehľad prinesenej dokumentácie a miesto jej uloženia:
Prezentácie a materiály zo stretnutia budú pre potreby národných centier zverejnené na ftp serveri medzinárodného centra Boston College.

7. Osobitne vyhotovený očakávaný prínos ZPC:
Závery zo stretnutia národných koordinátorov budú využité pri príprave národnej správy medzinárodnej štúdie TIMSS a pri prezentovaní Krátkej správy o dosiahnutých výsledkoch z pohľadu Slovenskej Republiky. 

8. Spôsob zverejnenia výsledkov ZPC, prenos získaných informácií
Informácie poskytnuté na stretnutí národných koordinátorov štúdie TIMSS podliehajú utajeniu do termínu zverejnenia medzinárodnej správy 29.11.2016.

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 30.6.2016

Správu schválil: